section_heading: Obnova demokracije
paragraph_text: U odlučnoj bitci kod Munihija vojska "Tri tisuće" ponovo je poražena. U toj je bitci poginuo i vođa tirana, Kritija. Ekstremni oligarsi su povuklii u Eleusinu, umjereni oligarsi izabrali su sebi novo vodstvo od deset ljudi, dok su se demokrati učvrstili u Pireju. Kao najjača pokazala se pirejska grupa, koja je težila potpunoj obnovi demokracije. I atenski i eleuzinski oligarsi zatražili su pomoć od Sparte. Lisandar je ponovo krenuo na Pirej i opkolio ga s kopna i s mora. Međutim, efori i kralj Pauzanija bojali su se pretjeranog jačanja Lisandra, zato je u Atiku krenuo i sam Pausanija.